钦定古今图书集成/历象汇编/历法典/第059卷 > 图
## 钦定古今图书集成/历象汇编/历法典/第059卷 > 图

丙戊乙及丁己乙俱为直角即戊丙甲及己丁甲亦俱直角〈见几何一卷二十九题〉即丙戊。丁己线不能割两球，而止切两周于丙、于戊、于丁、于己，其所抱为丙庚丁、为戊辛己，是甲乙两球之各半也。若日、月、地三球相等，而月与地皆以半面受太

阳之光。如上所说，则定朔日食半地面宜皆见之，安
得复有南北不等食分？望日，太阴全食时，才食既即
生光，安得复有食甚时刻及既内分？今皆不然，可见
三球无相等之球。

二曰“明体大，暗体小，则施光以小半，受光以大半。”

如左图，甲为明球，乙为暗球，作两切线，为丙己，为戊
庚；从四切点作横线，为丙戊，为己庚，甲既大球，即己
丙戊为锐角，丙己庚角为钝角。如曰不然，或皆为直。